Document ID: 32014R0868

UREDBA KOMISIJE (EU) br. 868/2014
оd 8. kolovoza 2014.
o izmjeni priloga Uredbi (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EZ) br. 1059/2003 Europskog parlamenta i Vijeća od 26. svibnja 2003. o uspostavi zajedničkog razvrstavanja prostornih jedinica za statistiku (NUTS) (1), a posebno njezin članak 3. stavak 4., članak 4. stavak 1. i članak 5. stavak 4.,
budući da:
(1)
Uredbom (EZ) br. 1059/2003 uspostavlja se zajedničko razvrstavanje prostornih jedinica kako bi se omogućilo prikupljanje, obrada i diseminacija usklađenih regionalnih statističkih podataka u Uniji.
(2)
U prilozima Uredbi (EZ) br. 1059/2003 navode se prostorne jedinice koje se koriste za statistiku.
(3)
U skladu s člankom 5. stavkom 4. Uredbe (EZ) br. 1059/2003, mogu se donijeti izmjene razvrstavanja prema NUTS-u, u slučaju znatnijeg preustroja odgovarajuće upravne strukture države članice, u intervalima kraćima od tri godine.
(4)
Razvrstavanje prema NUTS-u posljednji je put izmijenjeno Uredbom Komisije (EU) br. 1319/2013 (2).
(5)
Prema podacima dostavljenima Komisiji, u upravnoj prostornoj podjeli Portugala došlo je do znatnijeg preustroja.
(6)
Uredbu (EZ) br. 1059/2003 trebalo bi stoga na odgovarajući način izmijeniti.
(7)
Mjere predviđene ovom Uredbom u skladu su s mišljenjem Odbora za europski statistički sustav,
DONIJELA JE OVU UREDBU:
Članak 1.
Prilozi Uredbi (EZ) br. 1059/2003 zamjenjuju se tekstom u Prilogu ovoj Uredbi.
Članak 2.
U odnosu na dostavu podataka Komisiji (Eurostat), ova se Uredba primjenjuje od 1. siječnja 2016.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 8. kolovoza 2014.

Labels: 10
12
19